**Πρόσκληση**

Την **Παρασκευή 30 Ιουνίου 2017,** μεταξύ 9:30 και 16:00, θα πραγματοποιηθεί η Ημερίδα με τίτλο **“*Ανάπτυξη έργων ΑΠΕ από τις Ενεργειακές Κοινότητες–Διεθνείς εμπειρίες και προοπτικές για την Ελλάδα*”**, στην αίθουσα «ΕΡΜΗΣ» του κτιρίου του Εμπορικού & Βιομηχανικού Επιμελητήριου Αθηνών (ΕΒΕΑ), Ακαδημίας 7 – Αθήνα, 6ος όροφος.

Η Ημερίδα, η οποία διοργανώνεται στο πλαίσιο του έργου “*Promotion of Renewable Energies and Energy Efficiency*”, το οποίο υλοποιείται από το Κέντρο Ανανεώσιμων Πηγών και Εξοικονόμησης Ενέργειας (ΚΑΠΕ) σε συνεργασία με το Deutsche Gesellschaft für Internationale Zusammenarbeit GmbH – GIZ (*Γερμανικός Οργανισμός Διεθνούς Συνεργασίας*), έχει ως αντικείμενο την εισαγωγή στο θεσμό των «Ενεργειακών Κοινοτήτων» και την προοπτική ανάληψης έργων ΑΠΕ από αυτές, καθώς και η ανταλλαγή εμπειριών με εκπροσώπους ενεργειακών κοινοτήτων από άλλες χώρες.

Επισυνάπτεται το Πρόγραμμα της Ημερίδας.

Παρακαλείσθε εφόσον ενδιαφέρεστε να δηλώσετε συμμετοχή έως την Τρίτη 27/06/2017, αποστέλλοντας email στις ακόλουθες ηλεκτρονικές διευθύνσεις:

gvezir@cres.gr (Βεζυργιάννη Γεωργία – Τμήμα Εκπαίδευσης ΚΑΠΕ)

mchaber@cres.gr (Χαμπερή Μαρία – Τμήμα Εκπαίδευσης ΚΑΠΕ)